Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak EH Bilduren botoei buruz aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Berriki, 25 urte bete dira Sevillako zinegotzi Antonio Jiménez Becerril eta haren emazte Ascensión Garcíaren erailketa zital eta arbuiagarria gertatu zenetik. Eta, halaber, 25 urte bete dira haien hiltzaileak Nafarroako parlamentariaren aktaren jabetza hartu zuenetik. Ekintza hori gure erakundeari egindako irain nardagarria izan zen. EHk, egun EH Bildu denak, proposatu, lagundu eta omendu zuen. Eta 25 urte geroago, EH Bilduk oraindik ere ez du eskatzen horrelako hiltzaileak epaituak eta zigortuak izan daitezela, aitzitik, haien askatasuna eskatzen du. Horregatik guztiagatik,

Lehendakaria oraindik ere prest al dago EH Bilduren botoak onartzeko Nafarroako Gobernuko lehendakari izaten jarraitzeko?

Iruñean, 2023ko otsailaren 2an

Foru parlamentaria: Carlos Pérez-Nievas López de Goicoechea